Η εφαρμογή των βλαστικών κυττάρων του λιπώδους ιστού στην επούλωση δερματικών ελλειμμάτων ολικού πάχους: πειραματική μελέτη σε επίμυες
Creators: name: Καραγέργου, Ελένη Γ.
Publisher: name: Aristotle University of Thessaloniki
Year: 2018
Subjects: Βλαστικά κύτταρα του λίπους
Στρωματικό αγγειακό κλάσμα
Δερματικά ελλείμματα ολικού πάχους
Επούλωση τραύματος κατά δεύτερο σκοπό
Adipose derived stem cells
Stromal vascular fraction
Full-thickness cutaneous wounds
Second intention wound healing

description: Σκοπός της παρούσας έρευνας είναι η μελέτη της επίδρασης των βλαστικών κυττάρων του λιπώδους ιστού, όταν αυτά χορηγούνται με τη μορφή του στρωματικού αγγειακού κλάσματος, στην κατά δεύτερο σκοπό επούλωση οξέων δερματικών ελλειμμάτων ολικού πάχους σε επίμυες. Για το σκοπό αυτό χρησιμοποιήθηκαν 24 επίμυες, από τους οποίους συλλέχθηκε λίπος και απομονώθηκε ενζυματικά το στρωματικό αγγειακό κλάσμα, που περιείχε τα βλαστικά κύτταρα. Στη συνέχεια δημιουργήθηκαν δύο δερματικά ελλείμματα ολικού πάχους στη ράχη του κάθε ζώου. Τυχαιοποιημένα, στο ένα από αυτά έγινε ενδοδερμική έγχυση διαλύματος αυτόλογων βλαστικών κυττάρων ενώ στο άλλο εγχύθηκε ίση ποσότητα φυσιολογικού ορού . Ακολούθησε κλινική και εργαστηριακή εκτίμηση της πορείας επούλωσης καθώς και στατιστική επεξεργασία των αποτελεσμάτων. Από την εμβαδομετρία παρατηρήθηκε ότι το ποσοστό συρρίκνωσης ήταν σημαντικά μειωμένο στα τραύματα με βλαστικά κύτταρα κατά την 21η ημέρα. Επίσης η επιθηλιοποίηση παρέμεινε στατιστικώς σημαντικά αυξημένη στα τραύματα με βλαστικά κύτταρα σε σύγκριση με τα τραύματα ελέγχου κατά την 13η, 16η και 21η ημέρα. Από την ιστολογική εξέταση, ο αριθμός των νεόπλαστων αγγείων βρέθηκε στατιστικώς σημαντικά αυξημένος στα τραύματα με βλαστικά κύτταρα κατά την 7η και 16η ημέρα. Από τη μελέτη έκφρασης των αυξητικών παραγόντων με αλυσιδωτή αντίδραση πολυμεράσης με ανάστροφη μεταγραφάση, βρέθηκε ιδιαίτερα αυξημένος ο αγγειογενετικός παράγοντας VEGF-Α στα τραύματα με βλαστικά κύτταρα κατά την 3η μετεγχειρητική ημέρα. Συμπερασματικά, η ενδοδερμική έγχυση αυτόλογων βλαστικών κυττάρων λίπους σε δερματικά ελλείμματα ολικού πάχους σε επίμυες, οδηγεί σε αυξημένη αγγειογένεση και επιθηλιοποίηση των τραυμάτων, σε μειωμένη συρρίκνωση αυτών, καθώς και σε αύξηση της έκφρασης του αγγειογενετικού αυξητικού παράγοντα VEGF-Α.
description: The aim of the present experimental protocol was to study the effect of adipose stem cells, when used in the form of stromal vascular fraction, on second intention healing of full-thickness cutaneous wounds in rats. For this reason, 24 rats were used and subjected to lipectomy, followed by enzymatic isolation of stromal vascular fraction, which contained stem cells. Then, two full-thickness cutaneous wounds were created at the dorsum of each animal. Autologous stem cells were injected intradermally in one wound while equal amount of normal saline was injected at the contralateral wound. Assessment of wound healing was performed clinically, histologically and by RT-PCR. All the results were analyzed statistically. Planimetry showed that the percentage of contraction in treated wounds was significantly lower compared to control wounds on day 21. Epithelialization was also significantly higher in treated wounds compared to controls on days 13, 16 and 21. Histology revealed a significantly higher number of newly formed blood vessels in treated wounds on days 7 and 16. In addition, the expression of the angiogenic growth factor VEGF-A was increased in treated wounds compared to control wounds on day 3. In conclusion, intradermal injection of autologous adipose stem cells in full-thickness cutaneous wounds in rats results in increased angiogenesis and production of angiogenic growth factor VEGF-A, increased epithelialization and decreased wound contraction.